04/Sv. 9 Službeni list Europske unije 11 31983R0148 22.1.1983. SLUŽBENI LIST EUROPSKIH ZAJEDNICA L 18/19 UREDBA KOMISIJE (EEZ) br. 148/83 od 21. siječnja 1983. o uvođenju sustava nadzora radi praćenja izvoza određenih proizvoda ribarstva KOMISIJA EUROPSKIH ZAJEDNICA, uzimajući u o obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 3796/81 od 29. prosinca 1981. o zajedničkoj organizaciji tržišta proizvoda ribarstva ((!), a posebno njezin članak 25. stavak 5. i članak 31., budući da se povrati za proizvode ribarstva utvrđuju s obzirom na gospodarsku važnost planiranih izvoza; budući da je stanje na određenim tržištima, koja predstavljaju glavna prodajna mjesta za cijele smrznute skuše, nestabilno; budući da je potrebno uvesti sustav nadzora kako bi se izvozni trend mogao pozornije pratiti; budući da je u tu svrhu potrebno predvidjeti sustav izvješćivanja između država članica i Komisije kako bi se u redovitim razmacima mogli dobiti određeni dodatni podaci potrebni za utvrđivanje izvoznih povrata; budući da su mjere predviđene ovom Uredbom u skladu s mišljenjem Odbora za upravljanje proizvodima ribarstva, DONIJELA JE OVU UREDBU: Članak 1. Ovom se Uredbom utvrđuju pravila za uvođenje sustava nadzora za praćenje izvoza cijelih smrznutih skuša u okviru sustava izvoznih povrata. Članak 2. Države članice priopćavaju Komisiji za svaki mjesec kalendarske godine, a najkasnije tri tjedna od predmetnoga mjeseca, podatke navedene u obrascu iz Priloga. Članak 3. Ova Uredba stupa na snagu trećeg dana od dana objave u Službenom listu Europskih zajednica. Ona se prvi put primjenjuje na podatke za rujan 1982. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 21. siječnja 1983. (!) SL L 379, 31.12.1981., str. 1. Za Komisiju Giorgios CONTOGEORGIS Član Komisije